The Riverstone House | LekkeSlaap
The Riverstone House: Hooffoto's
The Riverstone House: The Riverstone House
The Riverstone House: Riverstone's FamTin
The Riverstone House: Riverstone's CouplesPod
Adres: Palmietvlei Plaas, Langs die R43, Romansriver, 9 km buite Wolseley, 7654, Wes-Kaap
The Riverstone House bied 'n plattelandse selfsorg-wegbreek in 'n rustige area buite Wolseley. Die verblyf is ideaal vir gaste wat op soek is na 'n gesinswegbreek op 'n werkende plaas, 'n spesiale plek vir 'n bruid om voor te berei of 'n wittebroodbestemming. Die plaas is naby bekroonde wynlandgoedere en is tussen die Breedekloof, Slanghoek, Wolseley en Tulbagh se wynroetes geleë.
Verblyf is beskikbaar in die eksklusiewe The Riverstone Huis, die FamTin en die CouplesPod. The Riverstone Huis het slaapplek vir 8 volwassenes en 2 klein kinders en beskik oor 4 slaapkamers, 2 badkamers en 'n ruim oopplan-kuierarea, -sitarea en -kombuis. Beide die onderdakstoepe bied lieflike uitsigte waar gaste die sonsopkoms en sonsondergang kan dophou. Die geluide van die Breederivier en die voëllewe dien as agtergrondmusiek.
Die FamTin is 'n moderne eenheid wat uit 2 vragskiphouers bestaan wat in 'n eenheid met slaapplek vir 4 omskep is en op die rand van die plaasdam geleë is. Hierdie eenheid is troeteldier-vriendelik en het gratis WiFi. Die FamTin beskik oor 2 en suite-slaapkamers, elk met sy eie vleuel van die eenheid, met 'n binne- en buite-eetarea, 'n onderdakstoep en ingeboude braaigeriewe.
Die CouplesPod is ook by die plaasdam. Dit is 'n dubbelvragskiphouer met 'n onderdakstoep, ingeboude braaigeriewe en 'n houtvuurstofie binne. Daar is 'n koningingrootte-bed, 'n en suite-badkamer, sitarea, eetarea en 'n ten volle toegeruste kombuis.
Wanneer dit te warm raak, kan gaste lekker in die rivier gaan swem. Die Breederivier het ongelukkig nie 'n sterk stroom gedurende die somerseisoen nie weens die droogte.
Die verblyf is 26 km vanaf Tulbagh, 16 km vanaf Ceres en 9 km vanaf Wolseley wat dit ideaal maak om buitelug-aktiwiteite in die Witzenbergvallei te geniet. Wandel langs die plaaspaaie, besoek die ramme en perde in die veld langsaan, of verken die bekroonde wynplase in dié vallei.
4.9 uit 5van 4 resensies vir The Riverstone House
Palmietvlei Plaas, Langs die R43, Romansriver, 9 km buite Wolseley, 7654, Wes-Kaap
Gaste dink The Riverstone House het 'n uitstekende ligging
https://travelground.imgix.net/AAEAAQAAAAAAAAAAAAAA6dc6fbe920a6b77b9f7af4cafbf263e4a1d2d9fbf025c36d8f295e1cbb27a15de88bbfec1d7d6f4d5eb36e34ae214d38ed51?w=1440&h=960&fit=crop&auto=enhance,format,compress&q=80 Vanaf R1 700 per nag, vir 2 mense 4 5 1 5 Palmietvlei Farm Off the R43 Romansrivier 7654 Wes-Kaap 086 999 0018 14:00-19:00 10:00 -33.475802122214 19.17606858001